CELEX: 32020R0724
Language: sk
Date: 2020-05-15 00:00:00
Title: Vykonávacie nariadenie Komisie (EÚ) 2020/724 z 15. mája 2020 o zatriedení určitého tovaru do kombinovanej nomenklatúry

2.6.2020   
               
               
                  SK
               
               
                  Úradný vestník Európskej únie
               
               
                  L 170/9
               
            
         VYKONÁVACIE NARIADENIE KOMISIE (EÚ) 2020/724
         z 15. mája 2020
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Toto nariadenie je záväzné v celom rozsahu a priamo uplatniteľné vo všetkých členských štátoch.
         
         
            V Bruseli 15. mája 2020
            
               
                  Za Komisiu
               
               
                  v mene predsedníčky
               
               Philip KERMODE
               
                  úradujúci generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie
                        (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Výrobok vo forme dutej gule vyrobený z priadze, pásika alebo podobných tvarov položky 5404 alebo 5405, s malým okrúhlym otvorom, okolo ktorého je obruba z mäkkého plastu umožňujúca navlečenie výrobku napríklad na elektrické svetelné reťaze (tzv. svetelné girlandy).
                        Výrobok býva v rôznych farbách a veľkostiach a dováža sa ako taký. Je určený na použitie ako ozdoba samostatne alebo spolu napríklad so svetelnými girlandami.
                        (Pozri obrázok) (*1)
                        
                     
                     
                        5609 00 00 
                     
                     
                        Zatriedenie je určené všeobecným pravidlom 1 na interpretáciu kombinovanej nomenklatúry, poznámkou 7 f) a poznámkou 8 a) k XI. triede a znením číselného znaku KN 5609 00 00 .
                        Zatriedenie výrobku pod číselný znak KN 9405 99 00  ako časť (tienidlo) elektrického svietidla, inde nešpecifikovaná ani nezahrnutá je vylúčené, keďže výrobok nie je rozpoznateľný podľa svojho tvaru alebo konkrétnych prvkov ako časť určená výlučne alebo hlavne na použitie s elektrickým svietidlom (pozri aj vysvetlivky k harmonizovanému systému k 94. kapitole, Časti). Výrobok je určený na použitie s rôznymi svietidlami, s ostatnými ozdobnými predmetmi, alebo ako taký na umiestnenie len ako interiérová ozdoba.
                        Výrobok sa preto má zatriediť podľa svojho podstatného materiálu pod číselný znak KN 5609 00 00  ako výrobky z priadze, pásika alebo podobných tvarov položky 5404 alebo 5405, motúzov, šnúr, povrazov alebo lán, inde nešpecifikované ani nezahrnuté.
                     
                  
               
            
               (*1)  Obrázok má len informačný charakter.